2. 10. 92 De Europæiske Fællesskabers Tidende Nr. L 287/25 (Retsakter hvis offentliggørelse ikke er obligatorisk) RÅDET RÅDETS AFGØRELSE af 28. september 1992 om finansiel bistand til Albanien (92/482/EØF) RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 235, under henvisning til forslag fra Kommissionen ('), forelagt efter høring af Det Monetære Udvalg, under henvisning til udtalelse fra Europa-Parlamentet (?, og ud fra følgende betragtninger : Albanien er ved at gennemføre fundamentale politiske og økonomiske reformer og har besluttet at indføre markeds- økonomi ; de handelsmæssige og økonomiske forbindelser mellem Fællesskabet og Albanien forventes at udvikle sig inden for rammerne af samarbejdsaftalen af 1992; Fællesskabets finansielle bistand vil bidrage til at støtte tilpasnings- og reformbestræbelserne i Albanien, vil styrke den gensidige tillid og knytte Albanien nærmere til Fællesskabet ; Albanien er et lavindkomstland, der kan komme i betragtning ved tildeling af lån på meget lempelige vilkår fra Verdensbanken og Den Internationale Valutafond (IMF), og Gruppen af 24 Industrilande (G-24) enedes om at overveje yderligere finansiel bistand, særlig i form af gavebistand og langfristede lån på gunstige vilkår, så snart () EFT nr. C 188 af 25. 7. 1992, s. 5 og EFT nr. C 225 af 1. 9. 1992, s. 4. () Udtalelse afgivet den 18. 9. 1992 (endnu ikke offentliggjort i EFT). IMF har indgået en aftale om et stabiliserings- og reform- program med Albanien ; de albanske myndigheder har anmodet om finansiel bistand fra IMF, G-24 og Fællesskabet ; ud over det beløb, der skønnes at kunne tilvejebringes via IMF, Verdensbanken og officielle bilaterale kreditorer inden for rammerne af det tolvmåneders stand-by arran- gement, der forventes at blive indgået mellem Albanien og IMF, vil der fortsat være et finansieringsbehov på omkring 165 mio. USD, der skal dækkes for at undgå en yderligere nedgang i importen, som kunne true gennem- førelsen af de mål, der ligger til grund for regeringens reformbestræbelser ; - Kommissionen har i sin egenskab af koordinator af bistanden fra G-24 opfordret disse lande til at yde finan- siel bistand på meget lempelige vilkår til Albanien for at støtte dette land i dets tilpasnings- og reformbestræbelser ; på baggrund af den økonomiske og finansielle situation i Albanien bør denne bistand til støtte for landets beta- lingsbalance ydes i form af gavebistand ; Fællesskabets gavebistand bør forvaltes af Kommissionen ; Traktaten indeholder ikke anden hjemmel til vedtagelse af denne afgørelse end artikel 235 — TRUFFET FØLGENDE AFGØRELSE : Artikel 1 1. Fællesskabet yder Albanien finansiel bistand på højst 70 mio. ECU i form af gavebistand med henblik på at støtte betalingsbalancen og styrke reserverne.